**Materská škola, Fándlyho 2, 903 01 Senec**

**Z Á P I S N I C A**

**z riadneho zasadnutia**

**Rady školy pri Materskej škole, Fándlyho 2, Senec**

**Miesto konania:** Materská škola, Fándlyho 2, Senec

**Dátum konania:** 26.09.2023 o 17:00

**Prítomní členovia:** Ing. Soňa Gazdíková, Ing. Anna Palková, Mgr. Martina Trošková, Alžbeta Spuchľáková, Ing. Ján Pullman, Ing. Nika Regenda, Bc. Vojteška Felcanová

**Neprítomní členovia:** Ing. Juraj Gubáni, Monika Škovránková, Bc. Margita Baligová, Mgr. Dagmara AL-Khaldi Mičeková

**Prítomní hostia:** Mgr. Marie Leginusová, riaditeľka MŠ

## Program:

1. Otvorenie
2. Kontrola uznesení z predchádzajúceho zasadnutia
3. Voľba podpredsedu/podpredsedníčky rady školy
4. Správa o výchovno-vzdelávacej činnosti, jej výsledkoch a podmienkach škôl za školský rok 2022/2023
5. Každoročné vyhodnotenie koncepčného zámeru školy rozpracovaného na roky 2020-2023
6. Návrh Školského poriadku
7. Predloženie a vyjadrenie sa k rozpočtu na rok 2024
8. Informácia o pedagogicko-organizačnom a materiálno-technickom zabezpečení výchovno-vzdelávacieho procesu za šk. rok 2023/2024
9. Informácie o krúžkovej činnosti
10. Informácie o prebiehajúcich aktivitách a projektoch školy
11. Rôzne, prerokovanie aktuálnych problémov, diskusia
12. Záver

## Priebeh zasadnutia:

1. **Otvorenie**

Predseda rady školy Ing. Ján Pullman privítal prítomných členov rady a pani riaditeľku na zasadnutí rady školy. Pani riaditeľka informovala členov rady o vykonaných doplňujúcich voľbách do rady školy za skupinu rodičov a pedagogických zamestnancov. Novými členkami rady školy sa stali – Ing. Nika Regenda za rodičov a Bc. Vojteška Felcanová za pedagogických zamestnancov. Predseda radu informoval o tom, že Mgr. Dagmara AL-Khaldi Mičeková sa vzdala členstva v rade.

1. **Kontrola uznesení z predchádzajúceho zasadnutia**

Zápisnica s posledného zasadnutia RŠ bola zverejnená na stránke školy. Nikto nemal námietky.

1. **Voľba podpredsedu/podpredsedníčky rady školy**

Predseda rady školy navrhol po krátkej diskusii za podpredsedníčku rady školy Ing. Niku Regenda.

**Uznesenie 3/2023:** Rada školy volí do funkcie podpredsedníčky rady školy Ing. Niku Regenda.

**Hlasovanie:**

**Za: 6 Proti: 0 Zdržal sa: 1**

1. **Správa o výchovno-vzdelávacej činnosti, jej výsledkoch a podmienkach škôl za školský rok 2022/2023**

Pani riaditeľka odprezentovala Správu za minulý školský rok. Správa bola vypracovaná podľa vyhlášky MŠVVaŠ č. 435/2020 Z.z. Správa je obsahovo bohatá a objektívne hodnotí celoročnú aktivitu, ako aj výsledky MŠ vo vzdelávacích oblastiach. Slabé a silné stránky MŠ ako aj SWOT analýza poskytujú zamestnancom, rodičom a zriaďovateľovi cenné informácie o stave MŠ.

Výsledky v jednotlivých vzdelávacích oblastiach sú veľmi dobré, prípadné problémy a negatíva MŠ aktívne rieši a navrhuje opatrenia.

Členovia rady školy ocenili rozsah a obsah Správy o výchovno-vzdelávace činnosti.

**Uznesenie 4/2023:** Rada školy odporúča zriaďovateľovi Správu o výchovno-vzdelávacej činnosti, jej výsledkoch a podmienkach škôl za školský rok 2022/2023 schváliť.

**Hlasovanie:**

**Za: 7 Proti: 0 Zdržal sa: 0**

1. **Každoročné vyhodnotenie koncepčného zámeru školy rozpracovaného na roky 2020-2023**

Pani riaditeľka predstavila vyhodnotenie koncepčného zámeru. Ciele koncepcie aj čiastkové úlohy sa darí priebežne plniť. Do konca funkčného obdobia pani riaditeľky by sa malo podariť splniť väčšinu cieľov a úloh.

**Uznesenie 5/2023:** Rada školy berie predložené vyhodnotenie koncepčného zámeru na vedomie.

**Hlasovanie:**

**Za: 7 Proti: 0 Zdržal sa: 0**

1. **Návrh Školského poriadku**

Pani riaditeľka informovala členov rady školy o novom Školskom poriadku, ktorý hlavne reflektuje na zmeny vo vyhláške č. 541/2021 Z. z. o materskej škole platné od 1.9.2023. Zároveň sa upravuje prevádzkový čas MŠ a elokovaných pracovísk.

**Uznesenie 6/2023:** Rada školy v súlade s § 153, ods. 1 zákona č. 245/2008 Z.z. návrh Školského poriadku prerokovala a odporúča riaditeľke Školský poriadok vydať.

**Hlasovanie:**

**Za: 7 Proti: 0 Zdržal sa: 0**

1. **Predloženie a vyjadrenie sa k rozpočtu na rok 2024**

Pani riaditeľka informovala radu o návrhu rozpočtu na rok 2024. Návrh rozpočtu sa ešte bude meniť, zatiaľ zohľadňuje zvýšenie bežných výdavkov o infláciu. Diskusia sa viedla o potrebe navýšiť bežné príjmy na bežnú údržbu MŠ, najmä maľovanie. Potrebné by bolo zo strany zriaďovateľa alokovať kapitálové príjmy na hernú zostavu v areáli MŠ.

**Uznesenie 7/2023:** Rada školy súhlasí s návrhom rozpočtu na rok 2024 a žiada zriaďovateľa o finančné vykrytie rozpočtu. Zároveň rada školy žiada zriaďovateľa o navýšenie kapitálových príjmov na obstaranie hernej zostavy v areáli MŠ.

**Hlasovanie:**

**Za: 7 Proti: 0 Zdržal sa: 0**

1. **Informácia o pedagogicko-organizačnom a materiálno-technickom zabezpečení výchovno-vzdelávacieho procesu za šk. rok 2023/2024**

Pani riaditeľka informovala radu:

* Počet tried: 7
* **Pedagogickí zamestnanci: 14 ( 100% kvalifikovanosť)**
* **Nepedagogickí zamestnanci: 14 ( 7 kuchárok, 5 upratovačiek, 1 údržbár, 1 administratívna sila)**
* **Pomocný vychovávateľ: 1**
* **Administratívna sila plní úlohu pedagogického asistenta – 2 hodiny**
* **Počas leta sa zrealizovala oprava, výmena skiel na 2 oknách, oprava domáceho vrátnika.**
* **Plánuje sa:**
  + **Oprava skríň a dovybavenie piestorov MŠ nábytkom**
  + **Oprava žalúzií**
  + **maľovka schodiska a iných priestorov**
  + **vybavenie ďalšej výdajne stravy novou umývačkou riadu**
  + **nákup kosačky na trávu**
  + **nákup výchovno- vzdelávacích potrieb, didaktického materiálu,**
  + **revízia elektrospotrebičov a plynu, deratizácia, revízia hasiacich prístrojov, výťahu**
  + **nákup hernej zostavy**

**Uznesenie 8/2023:** Rada školy berie informáciu o pedagogicko-organizačnom a materiálno-technickom zabezpečení výchovno-vzdelávacieho procesu za šk. rok 2023/2024 na vedomie.

**Hlasovanie:**

**Za: 7 Proti: 0 Zdržal sa: 0**

1. **Informácie o krúžkovej činnosti**

Pani riaditeľka informovala radu o nalsedovných krúžkoch:

* Športové aktivity cez trénerov MŠK Senec a Senec Football Academy
* Kurz anglického jazyka
* Výtvarno-keramický krúžok
* Tanečný krúžok – Hurbanovej Vsi (ďalej len HV)
* Výtvarníček – HV
* Numicon v Senci aj HV
* V spolupráci so ZUŠ – literárno-dramatický a tanečný krúžok

**Uznesenie 9/2023:** Rada školy berie informáciu o krúžkovej činnosti na vedomie.

**Hlasovanie:**

**Za: 7 Proti: 0 Zdržal sa: 0**

1. **Informácie o prebiehajúcich aktivitách a projektoch školy**

Pani riaditeľka informovala radu o projektoch a aktivitách. Pokračuje sa v projektoch Zelená škola, Školské ovocie, Školské mlieko. Okrem toho:

* Návšteva hasičského zboru v Senci
* Prednáška policajného zboru
* Exkurzia do Dunajskej Lužnej – jablkový sad
* Jablkové hodovanie 07.10.2023
* Divadlo Oskar - divadelné predstavenie v septembri a v HV v októbri
* Projekt BSK – individuálna dotácia – 5000,00 €
* Predplavecká príprava
* Športová hala

**Uznesenie 10/2023:** Rada školy berie informáciu o prebiehajúcich aktivitách a projektoch školy na vedomie.

**Hlasovanie:**

**Za: 7 Proti: 0 Zdržal sa: 0**

1. **Rôzne, prerokovanie aktuálnych problémov, diskusia**

V tomto bode neboli žiadne príspevky.

1. **Záver**

Na záver sa predseda rady školy poďakoval prítomným členom rady a hosťom za účasť a konštruktívnu diskusiu k jednotlivým bodom. Zasadnutie sa o 18:30 skončilo.

V Senci dňa 10.10.2023

Predseda RŠ: Ing. Ján Pullman podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zápisnicu overila: Ing. Nika Regenda podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_